ກອງທັບ ປາກິສຖານ ໂຈມຕີ ບ່ອນລີ້ຊ່ອນ ພວກກະບົດ
ຜູ້​ຕ້ອງສົງ​ໄສເປັນ​ກະບົດ ເສຍ​ຊີວິດ​ຢ່າງໜ້ອຍ 37 ຄົນ ຈາກການໂຈມຕີທາງອາກາດ ຂອງກອງທັບປາກິສຖານ ຢູ່ບ່ອນລີ້ຊ່ອນ ໃນພາກຕາເວັນຕົກສຽງເໜືອ ຂອງປະເທດ.
ເຮືອບິນລົບປາກິສຖານ ໄດ້ຖະຫລົ່ມບ່ອນລີ້ຊ່ອນຂອງ ພວກຫົວຮຸນແຮງໃນພາກຕາເວັນຕົກສຽງເໜືອຂອງປະ ເທດ ເຮັດໃຫ້ມີຜູ້ຕ້ອງສົງໄສເປັນກະບົດເສຍຊີວິດຢ່າງ ໜ້ອຍ 37 ຄົນ ແຫລ່ງຂ່າວທະຫານ ກ່າວຕໍ່ບັນດານັກຂ່າວວ່າ ການ ໂຈມຕີ ໃນຕອນເຊົ້າວັນພະຫັດວານນີ້ ຢູ່ໃນເຂດຊົນ ເຜົ່າ Khyber ໄດ້ມີຂຶ້ນຫລັງຈາກລາຍງານຂອງໜ່ວຍ ສືບລັບສະແດງໃຫ້ເຫັນວ່າ “ພວກກໍ່ການຮ້າຍ” ທີ່ພົວ ພັນກັບການໂຈມຕີຫວ່າງມໍ່ໆມານີ້ໃນປາກິສຖານ ໄດ້ ພາກັນລີ້ຊ່ອນຢູ່ໃນເຂດດັ່ງກ່າວ ຍັງບໍ່ທັນໄດ້ຮັບການຢືນຢັນທີ່ເປັນອິດສະຫຼະ ກ່ຽວກັບການກ່າວອ້າງຂອງພວກ ທະຫານດັ່ງກ່າວ ໃນທັນທີເທື່ອ ການໂຈມຕີທາງອາກາດ ທີ່ວ່ານີ້ ມີຂື້ນພຽງບໍ່ເທົ່າໃດມື້ ຫລັງຈາກກຸ່ມທາລິບານ ໃນ ປາກິສຖານ ໄດ້ປະກາດວ່າ ຕົນຈະບໍ່ຕໍ່ອາຍຸການຢຸດຍິງທີ່ໄດ້ເລີ້ມໃນວັນທີ 1 ເດືອນ ມີນາຜ່ານມາ ໃນຂະນະທີ່ມີການຢຸດຍິງກັນນັ້ນ ຄວາມຮຸນແຮງ ທີ່ກໍ່ຂຶ້ນ ໂດຍພວກກະບົດກໍປາກົດວ່າ ໄດ້ຫລຸດຜ່ອນລົງ ໂດຍທີ່ຄະນະເຈລະຈາຂອງລັດ ຖະບານແລະ ບັນດາຜູ້ນຳທາລິບານ ໄດ້ເຂົ້າຮ່ວມການເຈລະຈາໂດຍກົງນຶ່ງຮອບ ຢູ່ທີ່ແຫ່ງອຶ່ນໆໃນປາກິສຖານນັ້ນ ບັນດາເຈົ້າໜ້າທີ່ກ່າວວ່າ ຜູ້ວາງລະເບີດສະຫລະ ຊີບໄດ້ສັງຫານເຈົ້າໜ້າທີ່ຕຳຫລວດຂັ້ນສູງນຶ່ງຄົນ ແລະອີກສາມຄົນໃນ ວັນພະຫັດ ວານນີ້ ທີ່ນະຄອນ Karachi ຍັງບໍ່ມີໃຜອ້າງເອົາຄວາມຮັບຜິດຊອບໃນການໂຈມຕີ ທີ່ເກີດຂື້ນໃກ້ກັບຕະຫລາດ ຂາຍຜັກທີ່ເມືອງທ່າ ໃນພາກໃຕ້ຂອງປະເທດເທື່ອ ບັນດາເຈົ້າໜ້າທີ່ຕຳຫລວດກ່າວວ່າ ເຈົ້າໜ້າທີ່ຂັ້ນສູງທີ່ຖືກຂ້າຕາຍ ແມ່ນທ່ານ Shafiq Tanoli ຊຶ່ງໄດ້ຕົກເປັນເປົ້າໃນການໂຈມຕີຂອງພວກຫົວຮຸນແຮງມາ ໂດຍຕະຫຼອດແລະລອດຊີວິດມາໄດ້ຈາກການພະຍາມລອບສັງຫານເທື່ອກ່ອນ